આપણા સમાજમાં દિકરા અને દીકરીઓ વચ્ચે હજુ પણ ભેદભાવ જોવા મળે છે અને દંપતીઓ દિકરાને જ મહત્વ આપતા હોય છે ત્યારે દીકરીઓને ઓછું મહત્વ આપનાર વાલીઓ માટે પણ પ્રેરણાદાયી કહી શકાય તેમ જામનગર જીલ્લાની એક દીકરીએ દેશભરમાં જામનગરનું નામ રોશન કર્યું છે. રમતવીરોને પ્રોત્સાહન અને યોગ્ય પ્લેટફોર્મ મળી રહે તે માટે દિલ્હી ખાતે ખેલો ઇન્ડિયા સ્પર્ધાઓ યોજાઈ રહી છે જે સ્પર્ધામાં તમામ રાજયના ખેલાડીઓએ ભાગ લઇ રહ્યા છે ત્યારે શાળાકીય સ્પર્ધાની શ્રેણીમાં જામનગર જિલ્લાના કાલાવડ તાલુકાના વિભાણિયા ગામની શ્રદ્ઘા કથીરિયાએ પંદરસો મીટર દોડમાં ભાગ લીધો હતો. અન્ય પંદર રાજયોના વિદ્યાર્થીઓ વચ્ચે યોજાયેલી આ સ્પર્ધામાં શ્રદ્ઘાએ પ્રથમ નંબર મેળવ્યો છે . અંદર સો મીટરની દોડ શ્રદ્ઘાએ ૪ મિનિટ અને ૪૨ સેકન્ડમાં પૂર્ણ કરી ઇતિહાસ રચી દીધો હતો.